Известие за поясняване на известията за започване на антидъмпингова и на антисубсидийна процедура по отношение на вноса на определени тъкани от тъкани и/или прошити стъклени влакна с произход от Китайската народна република и Египет

(2019/C 314/06)

На 21 февруари 2019 г. Комисията публикува известие за започване на антидъмпингово разследване по отношение на вноса на определени тъкани от тъкани и/или прошити стъклени влакна с произход от Китайската народна република и Египет (1) („известието от 21 февруари 2019 г.“).

На 16 май 2019 г. Комисията публикува известие за започване на антисубсидийно разследване по отношение на вноса на определени тъкани от тъкани и/или прошити стъклени влакна с произход от Китайската народна република и Египет (2) („известието от 16 май 2019 г.“).

В посочените известия продуктът, предмет на разследването, е описан, както следва:

„Продуктът, предмет на настоящото разследване, са тъкани от тъкани и/или прошити ровинг или прежди от стъклени влакна с непрекъсната нишка, с изключение на импрегнирани или преимпрегнирани продукти и мрежести тъкани с размер на отворите от повече от 1,8 mm както на дължина, така и на широчина, и с тегло над 35 g/m2 („продуктът, предмет на разследването“)“.

Разследванията насочиха вниманието на Комисията към факта, че някои икономически оператори може да са изтълкували неправилно формулировката на описанието на продукта, предмет на разследването.

Поради тази причина Комисията реши да поясни известието от 21 февруари 2019 г. и известието от 16 май 2019 г., за да информира всички заинтересовани страни за действителния обхват на настоящото разследване и да даде възможност на икономическите оператори, които евентуално не са заявили своя интерес, защото са считали, че не са засегнати от тази процедура (най-вече ползватели и несвързани вносители), да отговорят на въпросника въз основа на поясненото определение на продукта, предмет на разследването, както и въз основа на изчерпателна таблица за контролни номера на продукта („КНП“) за продукта.

Допълнителна информация ще бъде предоставена и в бележка към досието, което е на разположение на заинтересованите страни за справка.

1. Пояснение във връзка с продукта, предмет на разследването

В точка 2 от известието от 21 февруари 2019 г. и известието от 16 май 2019 г. продуктът, предмет на разследването, е описан, както следва:

„Продуктът, предмет на настоящото разследване, са тъкани от тъкани и/или прошити ровинг или прежди от стъклени влакна с непрекъсната нишка, с изключение на импрегнирани или преимпрегнирани продукти и мрежести тъкани с размер на отворите от повече от 1,8 mm както на дължина, така и на широчина, и с тегло над 35 g/m2 („продуктът, предмет на разследването“).“

Както е обяснено по-горе, разследванията насочиха вниманието на Комисията към факта, че някои икономически оператори може да са изтълкували неправилно горепосоченото описание и да са решили да не заявяват интерес въз основа на неправилно разбиране на определението на продукта, предмет на разследването.

Поради тази причина Комисията счита за целесъобразно да поясни, че продуктът, предмет на настоящото разследване, са тъкани от тъкани и/или прошити ровинг и/или прежди от стъклени влакна с непрекъсната нишка, със или без други елементи, с изключение на импрегнирани или преимпрегнирани продукти и мрежести тъкани с размер на отворите от повече от 1,8 mm както на дължина, така и на широчина, и с тегло над 35 g/m2 („продуктът, предмет на разследването“).

За информация по-долу са изброени по-подробни кодове по ТАРИК, обхващащи продукта, предмет на разследването.

За да се избегнат евентуални съмнения, Комисията отбелязва, че настоящото пояснение няма съществено отражение върху анализа на Комисията на твърденията за дъмпинг/субсидиране и вреда, който изцяло отговаря на обхвата на разследването. Това e така, защото информацията от заинтересованите страни във връзка с дъмпинга/субсидирането и вредата е събрана на равнището на много по-подробните КНП, които съответстват на продукта, предмет на разследването.

За да се осигури яснота, Комисията публикува тук таблицата за КНП, която придружаваше формулярите на въпросника, изпратени на промишлеността на Съюза и на производителите износители.

Описание на полето Формат на полето Стойности Обяснение Формат на продажбите Номер 1: Топ Да се използва номерът, отговарящ на формата, в която е бил продаден продуктът. При комплекти, набори или снопи, тъй като няколко различни тъкани се продават заедно, останалите характеристики на КНП не следва да бъдат посочвани и съответно КНП следва да се състои само от една цифра. 2: Изрязани във форма 3: Продавани на сноп или набор от различни тъкани Форма на тъканта XX WR: за тъкан ровинг и/или непресукани прежди Да се използват двете букви, съответстващи на формата на продукта. Моля да използвате TY само за тъкани, които не съдържат ровинг или непресукани прежди. NU: за неогънат (прошит) ровинг и/или тъкани от непресукани прежди — едноосови и еднопосочни (3) NM: за неогънат (прошит) ровинг и/или тъкани от непресукани прежди — многоосови CG: комплекси от стъклени влакна от ровинг и/или непресукани прежди — 100 % стъклени влакна (4) CM: за комплекси от стъклени влакна от ровинг и/или непресукани прежди — смесени влакна (5) Вид стъкло XX EG: за стъкла тип Е или ECR (с ниско съдържание на бор) Да се използват двете букви, съответстващи на използвания вид стъкло. HG: За стъкло с висок коефициент Тегло на единица площ — тегло в грамове на квадратен метър (g/m2, в т.ч. мат, платно и т.н. N 1: за под 300 g/m2 Да се използва числото, съответстващо на диапазона, в който попада теглото на единица площ от продукта. 2: за 301 до 600 g/m2 3: за 601 до 800 g/m2 4: за 801 до 1 200 g/m2 5: за 1 201 до 1 500 g/m2 6: за 1 501 до 1 800 g/m2 7: за 1 801 до 2 400 g/m2 8: за над 2 400 g/m2 Плътност на ровинги/прежди (tex) X Z: за под 300 tex Да се използва буквата, съответстваща на плътността на ровинга на продукта. Моля, посочете плътността (tex) на ровинга/преждата, която съставлява най-голям дял (като тегло) от тъканта. Ако два ровинга или прежди с различна плътност (tex) съставляват едно и също тегло в крайния продукт, посочете само ровинга/преждата с най-голяма плътност (tex). A: за 300 tex B: за 600 tex C: за 900 tex D: за 1 100 tex E: за 1 200 tex F: за 2 300 tex G: за 2 400 tex H: за 3 600 tex I: за 4 800 tex J: за други, напр. матове от нарязани влакна, съставни ровинги/прежди,…

2. Кодове по ТАРИК

За да се избегнат бъдещи недоразумения, Комисията също така пояснява кодовете по ТАРИК, посочени само за информация в точка 3, първа алинея от известието от 21 февруари 2019 г. и в точка 3, първа алинея от известието от 16 май 2019 г.

Пълният набор от кодове, обхващащи продукта, предмет на разследването, е следният: кодове по КН ex 7019 39 00, ex 7019 40 00, ex 7019 59 00 и ex 7019 90 00 (кодове по ТАРИК 7019390080, 7019400080, 7019590080 и 7019900080).

Както и преди кодовете по КН и по ТАРИК се посочват единствено с информативна цел.

3. Процедура

Заинтересованите страни, които считат, че са засегнати от настоящото пояснение, или които не са заявили интерес, защото са считали, че не са засегнати от тази процедура, се приканват да се свържат с Комисията в срок от 7 дни от настоящото известие, за да заявят интерес и ако желаят, да поискат въпросник.

Това може да стане на един от следните електронни адреси:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu или

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu или

TRADE-AS656-GFF-INJURY@ec.europa.eu

Всички коментари и изявления, получени в отговор на настоящото известие, както и всяка допълнителна информация по този въпрос, ще бъдат включени в бележка към досието, което е на разположение на заинтересованите страни за справка.

(1) ОВ C 68, 21.2.2019 г., стр. 29.

(2) ОВ C 167, 16.5.2019 г., стр. 13.

(3) „Eднопосочни“ означава, че най-малко 90 % са в една посока.

(4) С изключение на преждите за прошиване, които могат да са също от полиестер или от други влакна.

(5) Например полиестерна сърцевина или платно. За целите на настоящата класификация преждите за прошиване от полиестер или от други влакна не водят до обозначаване на комплекса като комплекс от смесени влакна.